‘કોણ શાંતિકાકા અને ટોમી… ?’ શૈલાની નાની બહેન નિશા જે અત્યાર સુધી ચૂપ બેઠી હતી તેને આશ્ચર્ય થતાં પૂછ્યું. શૈલા કહે : ‘તું તો ન્યૂયોર્કથી છસાત વર્ષે આવી છે એટલે આ શાંતિકાકાને તું ક્યાંથી ઓળખે ? એ અમારી ઉપરના ફલેટમાં રહે છે અને મારા સસરાના ગુજરી ગયા બાદ અમારા ઘરના બધા જ એમને વડીલ માની, ઘરનાં નાનાં-મોટાં જવાબદારીભર્યાં કામમાં એમની જ સલાહ લઈએ છે. અને જો, આ ટોમી – કૂતરાની વાત તો તને કહીશને તો તારા આશ્ચર્યનો અચંબો ઉતારીને, રસ્તામાં કોઈને પણ અકસ્માત થયેલો જુએ તો ભાગવા જ માંડે. ‘આપણે શું ? પોલીસ સ્ટેશને જવું પડશે’ એમ વિચારે, પરંતુ આ ટોમીએ તો શાંતિકાકાનું જે ઋણ અદા કર્યું છે તે શ્વાનનો જન્મ લઈ માનવતાનો બોધપાઠ ટોમી જ આપી શકે.